Румен Ченков
Болка

chitanka.info

Поиграхме си с теб на съпрузи.

Стига толкова. Стига лъжа!

Любовта в допир с нас се контузи.

Да ни стопли, уви, не можа.

И студено е, и ни е тъпо.

Двама души, а всеки е сам.

Трябва смелост за следваща стъпка.

Аз я имам. За тебе не знам.

Ще приемем ли края спокойно?

Всичко има начало и край.

Чувства мъртви и думи без стойност —

ето нашия приказен рай.

В него всеки е роб на страха си —

и от нужна раздяла боли.

Но боли и от фразите къси,

и когато се лъжем боли.

1995 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.